Ee. Kristofohi ji wɔ ngɛ yi mi tomihi nɛ nyɛɛ se nɛ ɔmɛ a he je:
Wa bɔɔ mɔde nɛ waa kɛ Yesu Kristo tsɔɔmihi tsuɔ ní, nɛ wa kaseɔ bɔ nɛ e ba e jemi ha a.
—1 Petro 2:21.
Wa he ye kaa Yesu nɔ a maa gu kɛ he adesahi a yi wami, nɛ wa he ye hu kaa ngɛ Yesu “se ɔ, nɔ ko nɔ ko be je ɔ mi nɛ Mawu ha lɛ kikɛmɛ a he wami nɛ ma nyɛ he wa yi wami.”
—Bɔfo Ɔmɛ A Ní Tsumi 4:12.
A baptisiɔ nihi nɛ ba peeɔ Yehowa Odasefohi ɔ kɛ woɔ Yesu biɛ mi.
—Mateo 28:18, 19.
Wa sɔleɔ ngɛ Yesu biɛ mi.
—Yohane 15:16.
Wa he ye kaa Yesu ji Yi, loo nɔ nɛ a ha lɛ he wami ngɛ adesahi tsuo a nɔ.
—1 Korinto Bi 11:3.
Se wa ngɛ slɔɔto ngɛ jamihi nɛ a tsɛɛ a he ke Kristofohi ɔ a he ngɛ blɔhi babauu nɔ. Kaa nɔ hyɛmi nɔ́ ɔ, wa he ye kaa Baiblo ɔ tsɔɔ kaa Mawu Bi ji Yesu, se pi Triniti. (Marko 12:29) Wa he we yi kaa susuma gbo we, nɛ nɔ́ ko be Ngmami ɔ mi nɛ tsɔɔ kaa Mawu ma pii nihi ngɛ hɛl mi kɛ ya neneene, loo kaa e sa nɛ nihi nɛ a nyɛɛ hɛ mi ngɛ jami ní tsumihi a mi ɔ nɛ a ngɔ sablai nguahi kɛ fɔ a nɔ, nɛ a je kpa ngɛ ni kpahi a he.